|  |
| --- |
| **Fokker A.I** |
|  |
| Žvalgybos lėktuvas |
|  |
| Gamintojas | Fokker Flugzeugwerke |
| Kūrėjas | Martin Kreutzer |
| Pirmas skrydis | 1913 m. |
| Baigtas naudoti | 1915 m. pradžia |
| Pagrindiniai naudotojai |  Luftstreitkräfte,  Vokietijos imperijos vėliava Vokietijos imperija |
| Pagaminta vnt. | Nuo 63 iki 85 vnt. |

**Fokker A.I** (gamyklinis indeksas „M.8") – Vokietijos imperijos įmonės „Fokker" sukurtas „A klasės" neginkluotas dvivietis stebėjimo ir žvalgybos orlaivis, naudotas Pirmojo pasaulinio karo pradžioje, 1914–1915 m.

Kaip ir ankstesnis modelis „Fokker M.5", šis lėktuvas buvo varomas 58,8 kW (80 AG) galios „Oberursel U.0" septynių cilindrų rotaciniu varikliu, kuris buvo beveik tokios pat galios rotacinio variklio prancūziško „Gnome Lambda" kopija. U.0 buvo naudojamas visose karo pradžioje „Fokker" gamintose karinėse mašinose iki naikintuvo „Fokker E.II *Eindecker"* debiuto 1915 m. pabaigoje.

Fokker M.5 be dangos
A.I buvo panašus į gerokai padidintą „Fokker M.5". Kaip ir pirmtake, virš jo fiuzeliažo, ties piloto kabina aiškiai buvo matomas aukštas statramstis, palaikęs tris vairuojamų paviršių valdymo trosų rinkinius, pritvirtintus prie keturiolika nerviūrų turėjusių sparnų priekinės briaunos ir panašius trigubus sparnų deformavimo kabelių rinkinius, pritvirtintus prie galinės briaunos.

„Morane-Saulnier Type H" replika
Modelio „A.I", taip pat vėlesnių jo modifikacijų „A.II" ir „A.III" pagrindu buvo prancūziškas „Morane-Saulnier Type H". Jo pagrindu „Fokker" konstruktorius Martinas Kroiceris (vok. *Martin Kreutzer*) suprojektavo „Fokker M.5", tapusį A.I prototipu.

Pirmojo pasaulinio karo išvakarėse „Fokker" plačiai naudojo „M.5" akrobatiniams pasirodymams. Puikiai pasirodžiusius „M.5", jo karinę versiją užsakė Vokietijos imperijos karinės oro pajėgos (vok. „*Fliegertruppen*", vėliau – „*Luftstreitkräfte*"). Vykdant šį užsakymą sukurtas modelis „M.8" gavo karinį indeksą „A.I".

Modelius „A.I" ir pirmuosius „A.II" sukūrė ir gamino Fokker, vėliau licenciją įsigijo „Halberstadt". Viso „Fokker" ir „Halberstadt" pagamino nuo 63 iki 85 šio modelio lėktuvų.

Techniniai duomenys
-------------------

Duomenys iš: *Scott, Josef (2012). Fokker Eindecker Compendium, Volume 1.*   
**Bendrieji duomenys**

* **Įgula:** 2, pilotas ir stebėtojas

* **Ilgis:** 7,54 m
* **Sparnų mojis:** 12,12 m
* **Aukštis:** 2,75 m
* **Sparno plotas:** 16,0 m2
* **Jėgainė:** 1 × rotacinis 58,8 kW (80 AG) galios 7 cilindrų variklis Oberursel U.0

**Skrydžio duomenys**

* **Didžiausias greitis:** 135 km/h (73 mazgai)
* **Skrydžio nuotolis:** 400 km (216 jūrmylės)
* **Skrydžio lubos:** 3 000 m

**Ginkluotė**

* Nėra (projektuotas kaip neginkluotas)

Bibliografija
-------------

* (EN) Klaauw, Bart van der (March–April 1999). „Unexpected Windfalls: Accidentally or Deliberately, More than 100 Aircraft 'arrived' in Dutch Territory During the Great War". *Air Enthusiast* (80): 54–59. ISSN 0143-5450.
* (EN) Scott, Josef (2012). *Fokker Eindecker Compendium, Volume 1*. Berkhampstead, Hertfordshire UK: Albatros Publications, Ltd. p. 32. ISBN 978-1-906798-22-2.
* (EN) Taylor, Michael J. H. (1989). *Jane's Encyclopedia of Aviation*. London: Studio Editions. p. 398.

Išnašos
-------

1. ↑  Scott 2012, p. 18
2. ↑  Scott 2012
3. ↑  Scott 2012